La Setmana Taurina de Llíria es desenvoluparà del 5 al 14 d'octubre
03 de octubre de 2023

Després de finalitzar les festes de Sant Miquel, Llíria celebrarà la seua Setmana Taurina, que compleix enguany la seua 19a edició. Els actes programats es desenvoluparan del 5 al 14 d'octubre. S'iniciaran este dijous amb la presentació del cartell i el sorteig de “cadafals”.

La programació inclou la solta de 23 animals braus, 6 entrades de bous i cavalls, 1 “encierro” de bous i 1 de vaques embolades, i 2 entrades de vaques de ramaderies autòctones.

El recinte taurí tornarà a estar situat enguany al pàrquing de La Cultural i els carrers adjacents. 

La Setmana Taurina de Llíria està organitzada, amb la col·laboració de l'Ajuntament, per les dotze penyes de la localitat: Associació Cultural Taurina de Llíria, Penya Miura, Penya La Tenalla, Penya El Quiebro, Penya B.A.C, Penya El Raval, Penya Centauros Edetanos, Penya Està Feta, Penya Pla de l’Arc, Penya V.A.C., Asociación de Caballistas de Llíria, i Penya El Cerril.